Борис Младенов-Young
Трепкат под одежди тънки…

chitanka.info

Трепкат под одежди тънки

        формите й пищни

и възбуждат с дипли, с гънки

        апетити хищни.

Палав вятър похотливо

        нагло я опипва,

гняв в сърцето ми ревниво

        срещу него кипва.

Повече така не мога,

        ще се разлудувам

и без срам и страх от бога

        ще я разцелувам.

Зная, с акта аморален,

        че ще се изложа,

но на вятъра нахален

        тъй рога ще сложа!

София — 1977 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.